Document ID: 32007D0352

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 14ης Μαΐου 2007
περί του διορισμού Αναπληρωτή Διευθυντή της Ευρωπόλ
(2007/352/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ
Έχοντας υπόψη τη σύμβαση για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ) (1), και ιδίως το άρθρο 29 παράγραφος 2,
Ενεργώντας ως αρχή αρμόδια για το διορισμό Αναπληρωτή Διευθυντή της Ευρωπόλ,
Έχοντας υπόψη τη γνώμη του διοικητικού συμβουλίου,
Εκτιμώντας τα ακόλουθα:
(1)
Λόγω της λήξης της θητείας του Αναπληρωτή Διευθυντή της Ευρωπόλ επιβάλλεται ο διορισμός Αναπληρωτή Διευθυντή.
(2)
Στον κανονισμό υπηρεσιακής κατάστασης του προσωπικού της Ευρωπόλ (2), και ιδίως στο προσάρτημα 8, θεσπίζονται ειδικές διατάξεις σχετικά με τη διαδικασία επιλογής του Διευθυντή και των Αναπληρωτών Διευθυντών της Ευρωπόλ.
(3)
Το διοικητικό συμβούλιο υπέβαλε στο Συμβούλιο σύντομο κατάλογο των κατάλληλων προς διορισμό υποψηφίων, με τον πλήρη φάκελο εκάστου εξ αυτών, καθώς και τον κατάλογο όλων των υποψηφίων.
(4)
Βάσει όλων των σχετικών πληροφοριών του διοικητικού συμβουλίου, το Συμβούλιο επιθυμεί να διορίσει τον υποψήφιο ο οποίος πληροί, κατά την άποψη του Συμβουλίου, όλες τις προϋποθέσεις για να καλύψει την κενή θέση του Αναπληρωτή Διευθυντή,
ΑΠΟΦΑΣΙΖΕΙ:
Άρθρο 1
Ο κ. Eugenio ORLANDI διορίζεται Αναπληρωτής Διευθυντής της Ευρωπόλ από την 1η Αυγούστου 2007 έως τις 31 Ιουλίου 2011.
Άρθρο 2
Η παρούσα απόφαση ισχύει από την ημέρα της έκδοσής της.
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 14 Μαΐου 2007.

Labels: 9
15